แข็งข้อ! ประชาชนแห่ลงชื่อประท้วง เรียกร้องรัฐฯ ดูแลผลกระทบจาก Brexit
แข็งข้อ! ประชาชน 1 หมื่นรายยืนยันว่าจะเข้าร่วมการประท้วง และอีก 24,000 รายลงทะเบียนให้ความสนใจ โดยการประท้วงจะจัดขึ้นในวันที่ 4 ก.ค. หวังเรียกร้องรัฐบาลดูแลผลกระทบจาก Brexit
27 มิ.ย. 2559

ผู้สื่อข่าวรายงานว่า ผู้ประท้วงหลายพันรายวางแผนที่จะจัดการประท้วงขึ้นเป็นเวลา 1 วัน เพื่อเรียกร้องให้มีการรับประกันว่าจะมีการคุ้มครองผู้อพยพตามกฎหมายจากผลกระทบที่จะเกิดขึ้นจากการที่สหราชอาณาจักรตัดสินใจออกจากสหภาพยุโรป
ทั้งนี้เมื่อวันศุกร์ที่ผ่านมา ได้มีการประกาศแผนการจัดเดินขบวนประท้วงผ่านทางเฟซบุ๊ก และในช่วงสุดสัปดาห์ที่ผ่านมาก็มีประชาชน 1 หมื่นรายยืนยันว่าจะเข้าร่วมการประท้วง และอีก 24,000 รายลงทะเบียนให้ความสนใจ
โดยการประท้วงครั้งนี้ มีกำหนดการณ์ว่า จะจัดขึ้นในวันที่ 4 ก.ค. เพื่อเรียกร้องให้มีการดำเนินการอย่างเร่งด่วนให้รับประกันว่า ชีวิตความเป็นอยู่ของผู้อพยพจะไม่ได้รับผลกระทบอย่างรุนแรงจากการลงประชามติ
ด้าน คริสตอฟ ดีค ผู้กำกับภาพยนตร์ชาวฮังการีซึ่งทำงานอยู่ที่กรุงลอนดอน กล่าวถึงเป้าหมายของการเดินขบวนครั้งนี้ว่า การลงประชามติที่ผลออกมาว่า อังกฤษจะออกจากสหภาพยุโรปนั้น เราต้องการที่จะแสดงให้เห็นว่า ใครตัดสินใจโหวตออกจากสหภาพยุโรป และตอนนี้ เราได้พยายามที่จะหาทางออกให้กับสถานการณ์นี้